cyanic-selkie/wikianc huggingface dataset:
Ստալինյան բռնաճնշումները Հայաստանում
Դավիթ Անանունու գործը
Այնուամենայնիվ, Դավիթ Անանունը մնում է Հայաստանում և խմբագրում է «Վերածնունդ» ամսագիրը և աշխատում Հայաստանի հեղափոխության թանգարանում։ Ըստ այդ փաստաթղթի, նրա ազդեցության տակ երիտասարդությունը 1924 թվականին ստեղծել է «Երիտասարդ Մնեշևիկների» կազմակերպությունը՝ Սուրեն Մխիթարյանի գլխավորությամբ, ինչպես նաև «Հայկազունիների» խումբը, որոնք «Հայկական ազգային հարցի լուծումը տեսնում էին այնպես, ինչպես Անանունը»։ Հիշատակվում է նաև նրա ակտիվ կապերի մասին Երևանում ընդհատակյա գործող Դաշնակցության Կենտկոմի և Իրանում հաստատված ՀՅԴ ղեկավարության հետ։ Հաշվի առնելով այդ ամենը, Հայաստանի ՊՔՎ-ն նպատակահարմար չի գտնում Անանունու ազատության մեջ գտնվելը Անդրկովկասում, ուստիև ձերբակալում է, և Անդրֆեդերացիայի ՊՔՎ-Հատուկ Խորհրդակցությունը նրան աքսորում է Ռուսաստան 3 տարի ժամկետով, որը հաստատվում է ԽՍՀՄ ՄՊՔՎ-ին կից Հատուկ Հանձնաժողովի կողմից ։
1989 թվականին ԽՍՀՄ Գերագույն Խորհրդի նախագահության 1989 թվականի հունվարի 16-ի հրամանագրի համաձայն Դավիթ Անանունը արդարացվել է ։
Կապանի ՀԿ(բ)Կ շրջկոմի քարտուղար Արամ Մանուկյանի գործը
1929 թվականի հուլիսին ձերբակալվում է 1926-1927 թվականներին Կապանի ՀԿ(բ)Կ շրջկոմի քարտուղար աշխատած Արամ Մանուկյանը, որին մինչև այդ՝ 1928 թվականի նոյեմբերին, ձերբակալ էին ընդդիմադիր աշխատանքի համար, ապա ազատ արձակել։ Նա մեղադրվում էր ակտիվ ընդհատակյա տրոցկիստական գործունեության, հակախորհրդային բնույթի գրականություն ստանալու, պահպանելու և տարածելու մեջ։ 1928 թվականի նոյեմբերին, երբ ձերբակալվում է ընդդիմության ակտիվ գործիչների մի խումբ, ղեկավարությունը անցնում է Արամ Մանուկյանի, Վագրատ Պողոսյանի և Արտաշես Մանոկւյանի ձեռքը, որը փաստորեն «կենտրոն» է դառնում։ Ձերբակալվելուց հետո Արամ Մանուկյանը խոստովանում է մեղադրանքների ճշմարիտ լինելը, հանձնում է իր մոտ պահպանվող ընդդիմության արխիվը՝ ցուցակներով և գրականությամբ, ապա հայտարարություն տալիս ընդդիմությունից դուրս գալու մասին։ Արամ Մանուկյանի մեղադրական եզրակացության վրա կա Հայաստա ՊՔՎ,ի նախագահի տեղակալ Պետրոսյանի գրությունը. «ազատել»։ Այլ փաստաթղթեր գործում չկան ։
Հոգևորականների դեմ գործեր
1920-1930 թվականների ուսումնասիրված արխիվներում գրանցված են 12 հոգևորականների, այդ թվում՝ հայ առաքելական, ավետարանական և կաթոլիկ եկեղեցիների ճանաչված գործիչներ Սրապիոն եպիսկոպոս Սամուելյանի, Գյումրու հայ ավետարանչական համայնքի ղեկավար Ռափայել Մելիք-Ադամյանի, Մխիթարյան միաբանության վարդապետ Ներսես Ակինյանի, ինչպես նաև մոլոկանների կրոնական ղեկավարներ Միխայիլ Զադորկիի, Միխայիլ Տելեգինի, Իոն Մորոզովի և Ֆեոդոր Կանավալովի վրա։
Բռնաճնշումներ քաղաքական և պետական գործիչների դեմ
ՀՅԴ առաջնորդությամբ հռչակված և երկու տարի գոյություն ունեցած Հայաստանի առաջին Հանրապետության փաստը և Խորհրդային Ռուսաստանի կողմից հետագա օկուպացիան իր հետքն է թողել 1920-1930-ականների Հայաստանի վրա, և խորհրդային իշխանության կողմից այնպես էր ներկայացվում, որ իբր դաշնակցության «վտանգը» խորհրդային իշխանության և ժողովրդի համար առկա էր և առարկայական։
1937-1938 Մեծ տեռորը Հայաստանում
1920-ականների ԽՍՀՄ ներքաղաքական կյանքի հիմնական հետևանքներ էր Լև Տրոցկու վտարումը երկրից և տրոցկիզմի ջախջախումը։ Սակայն մենատիրական իշխանության գնացող Ստալինը այլևս կանգ չէր առնում։ Նա, օգտագործելով անգամ երկրի տնտեսական ծանր վիճակը իր նպատակներին հասնելու համար, արդեն 1929 թվականի վերջին և հատկապես 1930-ականների սկզբներին համատարած կոլեկտիվացման ծրագրի իրագործմանը զուգահեռ իրագործեց առաջին զանգվածային բռնությունները երկրում։ Տնտեսական խնդիրները վարչարարական միջոցներով լուծելուն զոհ գնացին հարյուր հազարավոր մարդիկ, միաժամանակ տեղի էին ունենում առաջին քաղաքական դատավարությունները, որոնցով, մեկը մյուսի հետևից Ստալինը ասպարեզից հեռացնում էր իր հնարավոր քաղաքական մրցակիցներին։
Հասկանալի պատճառներով 1930-ականներին Հայաստանում կատարված իրադարձությունները դեռևս ըստ հարկի ուսումնասիրված չեն։ Առաջին հերթին այն պատճառով, որ խորհրդային բռնատիրական տարիներին փակ էին տվյալ ժամանակահատվածին վերաբերվող բազմաթիվ արխիվային փաստաթղթերը։ Հայաստանի Հանրապետության անկախության վերականգնումից ի վեր շատ արխիվներ (ՀՀ ԱԱՆ-ի, ՆԳՆ-ի, ՀՔԿՓԿՊԱ-ի և ՊԿՊԱ-ի նախկինում գաղտնի արխիվները), որոնք հնարավորություն են տալիս հանգամանորեն և հիմնավոր լուսաբանել Հայաստանի նորագույն պատմությոան այդ ժամանակահատվածը։
Զոհերի թիվը
1930-ականների սկզբին ԽՍՀՄ-ում, ինչպես նաև խորհրդային ռուսական լծի տակ գտնվող Հայաստանում, ծավալվեց համատարած կոլեկտիվացման շարժումը, որի ընթացքում էլ ծայր առան զագնվածային բռնությունները։ Դրանք, որոշ ընդմիջումից հետո, առավել լայն և դաժան բնույթ ստացան 1937-1938 թվականներին, ստանալով Մեծ տեռոր անվանումը, երբ վերջնականապես ձևավորվեց Ստալինի մենատիրական համակարգը։ Չնայած այն հանգամանքին, որ ԽՍՀՄ-ում 1930-ականների բռնաճնշումների քանակի գնահատականը չափազանց տարբեր է, սակայն ըստ վերջին տարիների հրապարակումների, որոնք հենվում են արխիվային տվյալների վրա, այդ թիվը հասնում է 6-7 միլիոն մարդ ։
Մասնավորապես, 1937-1938 թվականներին բռնադատվել է 1,4 մլն մարդ, իսկ ՍՄԿԿ 20-րդ համագումարում Պ. Պոսպելովի գլխավորությամբ ստեղծված հատուկ հանձնաժողովը նշում է, որ 1935-1940 թվականներին երկրում հակախորհրդային գործունեության մեղադրանքով ձերբակալվել է 1,635 մլն մարդ, որոնցից 688,503-ը գնդակահարվել են ։ Պատմաբան Արմենակ Մանուկյանը, ՀՀ ԱԱՆ արխիվի կարճված գործերի ֆոնդում կատարված ուսումնասիրության հիման վրա առանձնացնում է այդ բռնությունների ծավալի և պատժաչափերի ամբողջական պատկերը Հայաստանում։ Այդպիսով, Մանուկյանի բերված թվերը ցույց են տալիս, որ 1930-1938 թվականներին Մեծ տեռորի զոհ է դարձել 14904 հայաստանցի, որոնց գերակշիռ մասը՝ 8837 մարդ, բռնադատվել է 1936-1938 թվականներին ։
Ինչպես նկատելի է, պատիժների թիվը հատկապես մեծ է 1937-1938 թվականներին, երբ բռնությունների են ենթարկվել 8104 մարդ ։
Երկրորդ աղյուսակում բերված է Հայաստանում բռնադատվածներին ներկայացված մեղադրանքների ցանկը։ Ինչպես նշում է պատմաբան Արմենակ Մանուկյանը, արխիվային համապատասխան գործերում ամենից հաճախ հանդիպող դաշնակցական կամ տրոցկիստական գործունեության համար մեղադրանքները բացակայում էին այդ տարիների ՀԽՍՀ քրեակակն օրնեսգրքում։ Հիշատակված մեղադրանքները հիմնականում ընկննում էին քրեական օրենսգրքի հատուկ մասին առաջին գլխի «Կոնտռևոլյուցիոն հանցագործություններ» հոդվածի տակ ։
ԽՍՀՄ այլ հանրապետություններում հայերի բռնաճնշումներ
Տվյալ պահին դեռ հնարավոր չէ ամբողջապես ներկայացնել ԽՍՀՄ ողջ տարածքում հայերի նկատմամբ կատարված բռնաճնշումները, մասնավորապես, ճշգրտելու նրանց քանակը, սակայն նրանից առավել հայտնի են Հայկ Բժշկյանցը (Գայ), Վ. Տեր-Վահանյանը, Ս. Խուդյակովը (Ա. Խամփերյանցը), Ա. Մելիք-Շահնազարովը, Ն. Ավշարովը, Ս. Տեր-Գրիգորյանը և ուրիշներ։ Հայտնի է, որ հայերը բնակվում էին ԽՍՀՄ գրեթե բոլոր հանրապետություններում, առավելապես Ռուսաստանում, Վրաստանում և Ադրբեջանում ։
ԽՍՀՄ փլուզումից հետո այլ հանրապետություններում հայերի բռնաճնշումների մասին փաստաթղթերը պահպանող արխիվները (նախկին ՊԱԿ-ի) դարձել են անկախ պետությունների սեփականությունը։ Ռուսաստանում այդ արխիվները գտնվում են առանձին սուբյեկտներում, Վրաստանում՝ հրդեհի հետևանքով այրվել են, Ադրբեջանում՝ հայտնի չէ ։
Զոհերի հիշատակ
1999 թվականի հունիսի 14-ին ընդունվեց ՀՀ ԳԽ օրենքը «Բռնադատվածների մասին», 1999 թվականի հունիսի 14-ին զանգվածային աքսորումների 50-ամյակը նշելու կապակցությամբ ՀՀ կառավարության կողմից այդ օրը հայտարարվեց Բռնադատվածների հիշատակի օր, հուշաքար դրվեց քաղաքական բռնադատվածների հիշատակը հավերժացնելու նպատակով կառուցվող ապագա հուշարձանի տեղում, որը բացվեց 2001 թվականի հոկտեմբերի 9-ին Վանաձորի երկաթուղայիների այգում։ 2008 թվականի դեկտեմբերի 3-ին Երևանում բացվեց Բռնադատվածների հուշահամալիրը, որը կառուցվել է Ազատության պողոտայի սկզբնամասում, Կասկադի վերին հարթակում, որտեղ նախկինում գտնվում էր Հայաստանում խորհրդային կարգերի հաստատման 50-ամյակին նվիրված հուշահամալիրը ։
Կազմակերպություններ
Գործում է Հայաստանի բռնադատվածների միությունը (նախագահ՝ Ռուդոլֆ Գրիգորյան), Հայաստանի քաղաքական բանտարկյալների և հալածյալների պաշտպանության կոմիտե (ղեկավար՝ Կարապետ Ռուբինյան) ։
Ծանոթագրություններ
Կատեգորիա:Հայկական ԽՍՀ Կատեգորիա:1920-ականները Հայաստանում Կատեգորիա:1930-ականները Հայաստանում Կատեգորիա:1940-ականները Հայաստանում Կատեգորիա:1950-ականները Հայաստանում Կատեգորիա:Ստալինյան բռնաճնշումները Հայաստանում
Իսրիթի
Իսրիթի (ისრითი), գյուղ Վրաստանում։ Գտնվում է Իմերեթի մարզի Վանի շրջան‎‎ում ։
Դիրք
Գյուղը գտնվում է ծովի մակարդակից 170 մետր բարձրության վրա։ Շրջկենտրոն Վանից հեռու է 5 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 654 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Վանի շրջան‎‎
Նազարավա
Նազարավա, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալմենևո (գյուղ, Ալմենևսկի շրջան)
Ալմենևո (Альменево), գյուղ Ռուսաստանի Կուրգանի մարզի Ալմենևսկի շրջանի կազմում։
Բնակչությունը 2002 թվականին գրանցված տվյալներով կազմում էր 4559 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կուրգանի մարզի Ալմենևսկի շրջանի բնակավայրեր Կատեգորիա:1586 թվականին հիմնադրված բնակավայրեր
Տիլլիստե
Տիլլիստե (Tõlliste), գյուղ Էստոնիայի Վալգամաա նահանգի Տիլլիստե շրջանում։
2011 թվականի տվյալներով գյուղում բնակվում էր 97 մարդ։
Արտաքին հղումներ
Կատեգորիա:Էստոնիայի Վալգամաա նահանգի Տիլլիստե շրջանի բնակավայրեր Կատեգորիա:Էստոնիայի գյուղեր
(9826) Էրենֆրեուդ
(9826) Էրենֆրեուդ (Ehrenfreund), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,993361 ա. մ., առավելագույնը մոտենում է 2,7225 ա. մ. հեռավորության վրա և հեռանում 3,2642 ա. մ. ։ Արեգակի շուրջ մեկ ամբողջական պտույտ է կատարում 1891,63 երկրային օրվա ընթացքում, իր ուղեծրով շարժվելով միջինում 0,190312 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,93° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դաունթոնի աբբայություն
«Դաունթոնի աբբայություն»  կամ «Դաունթոն» (Downton Abbey), բրիտանական պատմական դրամատիկական հեռուստասերիալ։ Ստեղծվել է Ջուլիան Ֆելոուսի կողմից։ Հեռուստասերիալի պրեմիերան Մեծ Բրիտանիայում կայացել է 2010 թվականին ITV, Ռուսաստանում՝ 2011 թվականի հունվարի 9-ին PBS հեռուստաալիքով։
Հեռուստասերիալի իրադարձությունները տեղի են ունենում 1912-1926 թվականներին Յորքշիր կոմսության (Անգլիա) տարածքում գտնվող Դաունթոնի աբբայության քաղաքամերձ կալվածքում։ Սյուժեի հիմքում ընկած է Քրոուլի արիստոկրատ ընտանիքի և նրանց ծառաների պատմությունը Էդվարդյան դարաշրջանում, երբ Մեծ Բրիտանիայում մի շարք պատմական իրադարձությունների ազդեցության տակ փոխվում էր սոցիալական պաշտոնակարգությունը։ Սերիալում իրենց արտացոլումն են գտել այնպիսի պատմական իրադարձություններ, ինչպիսիք են Տիտանիկի խորտակումը (առաջին եթերաշրջան), Առաջին համաշխարհային պատերազմի սկիզբը և իսպանական գրիպի համավարակը (երկրորդ եթերաշրջան), Իռլանդիայի անկախության պատերազմը և Իռլանդիայի ազատ պետության ձևավորումը (երրորդ եթերաշրջան), 1923 թվականի բրիտանական համընդհանուր ընտրությունները, Ամրիթսարի կոտորածը և Գարեջրային հեղաշրջումը (հինգերորդ եթերաշրջան)։ Վեցերորդ եթերաշրջանում պատմվում է բանվորական շարժման, միջռազմական ժամանակաշրջանի և բրիտանական արիստոկրատիայի անկման մասին։
Վեց եթերաշրջանների ընթացքում սերիալը արժանացել է 3 «Ոսկե գլոբուս», 15 «Էմմի» մրցանակների և առաջադրվել 69 անվանակարգերում։ Հենց դրա շնորհիվ է, որ այն «Էմմի»-ի ամբողջ պատմության մեջ դարձել է ամենաշատ անվանակարգերում առաջադրված ոչ ամերիկյան հեռուստասերիալը ։ 2011 թվականին «Դաունթոնի աբբայությունը» մտել է Գինեսի ռեկորդների գիրք, որպես քննադատների ամենաբարձր գնահատականներին արժանացած հեռուստասերիալ ։
2015 թվականի մարտի 26-ին հայտարարվել է նրա մասին, որ վեցերորդ եթերաշրջանը կեզրափակի հեռուստասերիալը ։ Այն ITV հեռուստաալիքի եթերում հեռարձակվել է 2015 թվականի սեպտեմբերի 20-ին մինչև 2015 թվականի նոյեմբերի 8-ը։
2018 թվականի հուլիսի 13-ին պաշտոնապես հայտարարվել է լիամետրաժ ֆիլմի կայանալիք նկարահանումների մասին նորությունը, որը պետք է դառնար հեռուստասերիալի շարունակությունը ։ Նկարահանմանը մասնակցել են բոլոր առանցքային դերակատարները, իսկ սցենարը գրել է Ջուլիան Ֆելոուսը։ Ֆիլմը Մեծ Բրիտանիայում թողարկվել է 2019 թվականի սեպտեմբերի 13-ին, ԱՄՆ-ում՝ 2019 թվականի սեպտեմբերի 20-ին։ Ռուսաստանում ֆիլմի պրեմիերան կայացել է 2019 թվականի սեպտեմբերի 21-ին ։
2020 թվականի ապրիլին սերիալի պրոդյուսեր Գարեթ Նիմը հայտարարել է, որ շուտով սցենար կգրի նաև երկրորդ լիամետրաժ ֆիլմի համար ։
Սյուժե
1912 թվական։ Անգլիա։ Գրենթհեմի կոմսի ժառանգորդը, որը իր ընտանիքի հետ ապրում էր Յորքշիրում, մահանում է Տիտանիկի խորտակման ժամանակ։ Ընտանիքը սպասում էր, որ կոմսի տիտղոսը և ընտանիքի ամբողջ կարողությունը կանցնի նրա ավագ դստերը, որովհետև նա որդի չուներ։
Ռոբերտ Գրենթհեմը, ով իր ամբողջ կյանքը նվիրել էր իր ունեցվածքին և տիտղոսին, հրաժարվում է պաշտպանել երիտասարդ Մերիի իրավունքները։ Ըստ կտակի, ամբողջ ունեցվածքը և կոմսի տիտղոսը անցնում է նրա ազգականին՝ հեռավոր եղբայրներից մեկի անհայտ որդուն։
Երկրորդ եթերաշրջանի գործողությունները տեղի են ունենում Առաջին համաշխարհային պատերազմի տարիներին՝ սկսած 1916 թվականի Սոմի ճակատամարտից մինչև 1918 թվականը։ Գրենթհեմի լորդը տարիքի պատճառով ռազմաճակատ չի զորակոչվում, բայց Մեթյու Քրոուլին և սպասավոր Ուիլյամը մեկնում են ճակատ։
Երրորդ եթերաշրջանում պատմվում է 1920-ական թվականների հետպատերազմյա շրջանի մասին։ Գրենթհեմի աբբայությունը Մեթյու Քրոուլի կոմսի անհաջող տիրապետության պատճառով հայտնվում է ծանր իրավիճակում։ Կոմսը, որ ամուսնացել էր լեդի Մերի Քրոուլի ավագ դստեր հետ, աբբայությունը փրկելու համար որոշում է օգտագործել հարսնացուի՝ Լավինիի կարողությունը։
Սերիաների ցուցակ
2011 թվականի նոյեմբերի 3-ին ITV հեռուստաալիքը հաստատել է երրորդ եթերաշրջանի նկարահանումների մասին նորությունը ։ Այն Մեծ Բրիտանիայում թողարկվել է 2012 թվականի սեպտեմբերի 16-ին։ Եթերաշրջանը բաղկացած է 8 սերիաներից, որից հետո 2012 թվականի դեկտեմբերի 25-ին թողարկվել է ամանորյա սերիան։ 2012 թվականի նոյեմբերի 23-ին հայտնի է դարձել, որ ITV ընկերությունը պատրաստավում է սկսել նաև չորրորդ եթերաշրջանի նկարահանումները։ Հեռուստասերիալի 8 սերիաները ցուցադրվել են 2013 թվականի աշնանը, իսկ ամանորյա սերիան 2013 թվականի դեկտեմբերի 25-ին ։ 2013 թվականի նոյեմբերի 10-ից սկսվել է 5-րդ եթերաշրջանի նկարահանումները։ Ֆիլմը ցուցադրվել է ITV հեռուստաալիքով 2014 թվականի սեպտեմբեր-նոյեմբեր ամիսներին, իսկ 2014 թվականի դեկտեմբերի 25-ին թողարկվել է ավանդույթ դարձած ամանորյա սերիան ։ 2014 թվականի նոյեմբերի 6-ին ավելացվել է նաև 6-րդ եթերաշրջանը ։ 2015 թվականի հունվարի 28-ին հայտարարվել է նրա մասին, որ 6-րդ եթերաշրջանը կեզրափակի հեռուստասերիալը ։
Պրեմիերան Ռուսաստանում
Ռուսաստանում հեռուստասերիալի պրեմիերան կայացել է 2011 թվականի սեպտեմբերի 3-ին «Домашний» հեռուստաալիքով։ 2011-2014 թվականներին եթերում ցուցադրվել են 4 եթերաշրջանները ։
2017 թվականի հոկտեմբերի 2-ից մինչև 2018 թվականի հունվարի 5-ը հեռուստասերիալը ցուցադրվել է «Россия-Культура» հեռուստաալիքով։ Սերիաները եթեր են դուրս եկել 2017 թվականի հոկտեմբերի 2-ին, իսկ եզրափակիչ սերիան՝ 2018 թվականի հունվարի 5-ին ։ Հեռուստաալիքի կողմից գնվել և թարգմանվել են հեռուստասերիալի բոլոր 6 եթերաշրջանները։
Պարգևներ և անվանակարգեր
Հեռուստասերիալը արժանացել է 54 մրցանակների։ Դրանցից երեքը «Ոսկե գլոբուս» (2012, 2013, 2015), երկուսը «BAFTA TV Award» (2011), վեցը «Էմմի» (2011, 2012, 2016)։
2011 թվական
2012 թվական
2013 թվական
2014 թվական
2015 թվական
2016 թվական
Գրքեր
2014 թվականի ապրիլի 30-ին «АСТ» հրատարակչության «Սկանդալներ։ Կրքեր։ Ճակատագրեր» շարքում հրատարակվել է Ֆիոնա Կարնարվոնի «Լեդի Ալմինան և Դաունթոնի աբբայությունը» գիրքը։ Գրքի սկզբնական տպաքանակը եղել է 4000 օրինակ ։
2014 թվականի դեկտեմբերի 16-ին «Эксмо» հրատարակչության «Սերիալ, որը նվաճել է աշխարհը» շարքում լույս է տեսել Ելենա Պերվուշինայի «Դաունթոնի աբբայություն։ Հպարտության և նախապաշարմունքների պատմություն» գիրքը։ Գրքի սկզբնական տպաքանակը եղել է 2000 օրինակ ։
2015 թվականի ապրիլի 1-ին «Яуза» հրատարակչության «Դաունթոնի կալվածքը» շարքում լույս է տեսել Մարգարետ Յորքի «Դաունթոնի կալվածքը։ Սկիզբ» գիրքը։ Գրքի սկզբնական տպաքանակը եղել է 5000 օրինակ ։
2015 թվականի հուլիսի 23-ին «Яуза» հրատարակչության «Դաունթոնի կալվածքը» շարքում լույս է տեսել Մարգարետ Յորքի «Դաունթոնի կալվածքը։ Տանտիրուհին» գիրքը։ Գրքի սկզբնական տպաքանակը եղել է 7000 օրինակ ։
Արտաքին հղումներ
Կատեգորիա:Բրիտանական հեռուստասերիալներ Կատեգորիա:Մինիսերիալներ ըստ երկրի Կատեգորիա:Անգլերեն հեռուստասերիալներ Կատեգորիա:Պատմական հեռուստասերիալներ
Թրիպտի
Թրիպտի (Θρυπτή), լեռնաշղթա արևելյան Կրետեում, հարավ-արևմուտքում ձգվում է Իերապետրայի և հյուսիս-արևելքում՝ Սիտիայի միջև։ Ամենաբարձր գագաթը Աֆենդիս Քրիստոսն է՝ 1476 մետր բարձրությամբ ։ Մյուս գագաթները ներառում են արևելյան (Պապուրա (1187 մետր), արևմտյան Պապուրա (1010 մետր), Կափսաս (997 մետր), Կատալիմատա (802 մետր) և Կուֆոտո (912 մետր) գագաթները։ Լեռնաշղթան հիմնականում ունի կրաքարային ապարներ, բացառությամբ Աֆենդիս Քրիստոսի տարածքի, որտեղ կա դոլոմիտ։ Թրիպտի լեռնաշղթային բնորոշ են կիրճերը, ինչպիսիք են Խա և Միլոնա կիրճերը և նրա ժայռերը ։ Լեռնաշղթան բարձրանում է Իերապետրայի ակտիվ խզվածքից վեր, որը ստեղծել է նաև Իերապետրա հարթավայրը ։
Լեռնային գյուղեր
§ Թրիպտի լեռնաշղթայի որոշ լեռնային գյուղեր․
Կենդանական և բուսական աշխարհ
Թրիպտիի բուսականությունը սովորաբար ֆրիգանոիդ է և տուժում է արոտավայրերից։ Այստեղ է գտնվում նաև Կրետեի սակավաթիվ սոճու անտառներից մեկը։ Թեև անտառի մեծ մասը ոչնչացվել է հրդեհից, որոշ ավելի հին ծառեր՝ մոտ 250 տարեկան, դեռևս գոյատևում են ։ Հովիտներում կան խաղողի այգիներ, իսկ որոշ հովիտներում՝ առուներ և անընդհատ հոսող ջրով աղբյուրներ։ Տարածքի որոշ հովիտներում խիտ բուսականություն է, այդ թվում՝ էնդեմիկ բույսեր ՝ Campanula hierapetrae, Helichrysum doerfleri և Minuartia wettseinii, ինչպես նաև Eryngium amorginum, որը Թրիպտիից այն կողմ հանդիպում է Ամորղոսում ։
Տարածքի գեոմորֆոլոգիան և մարդու գործունեության սահմանափակ ազդեցությունը նշանակում է, որ կաթնասունների պոպուլյացիան գտնվում է գերազանց վիճակում ։
Հարավարևմտյան Թրիպտին կարևոր տարածք է գիշատիչ թռչունների համար, ինչպիսիք է անգղը, ոսկե արծիվը, օձի արծիվը և գառնանգղը ։
Մաքուր երկինք (ֆիլմ)
«Մաքուր երկինք», խորհրդային գեղարվեստական ֆիլմ, որը նկարահանվել է 1961 թվականին ռեժիսոր Գրիգորի Չուխրայի կողմից ։
Սյուժե
Ֆիլմի գործողությունները ծավալվում են ԽՍՀՄ-ում 1940-1950-ականներին։
Օդաչու Ալեքսեյ Աստախովը կռվել է և գերի ընկել, հետո փախել։ Խաղաղ ժամանակ Ալեքսեյը՝ որպես գերի ընկած զինծառայող, բախվել է անվստահության և կասկածամտության և դրանով իսկ «արատավորել խորհրդային օդաչուի բարոյական կերպարը»։ Ալեքսեյը տառապում է, չի կարողանում աշխատանք գտնել մասնագիտությամբ և գտնել իր տեղը կյանքում։ Նրան փրկում է Սաշա Լվովայի սերը, որը նա իր հետ տարել է պատերազմի և հետպատերազմյան բոլոր դժվարությունների միջով։ Ստալինի մահից հետո Աստախովին կանչում են պաշտպանության նախարարություն, որտեղ պարգևատրում են «Ոսկե աստղ» մեդալով։ Ալեքսեյը վերադառնում է ավիաջոկատ և օդանավեր է փորձարկում։
Ծանոթագրություններ
Կատեգորիա:Խորհրդային ֆիլմեր Կատեգորիա:1961 ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Աբու-Լալա Մահարի (պոեմ)
Աբու-Լալա Մահարի, Ավետիք Իսահակյանի ստեղծագործություն։ Գրվել է 1909-1910 թվականներին։ Պոեմի առաջին հատվածները Իսահակյանը տպագրել է 1909 թվականին, իսկ ամբողջությամբ՝ 1911 թվականին։ Պոեմը կազմված է տաղաչափության հատուկ օրենքներով՝ երկուական տողերով՝ յուրաքանչյուրը՝ քսանական վանկ։ Պոեմի գլխավոր հերոսը կրողն է անհատի ողբերգության, համամարդկային ցավի ու տառապանքի ։ Աբու-Լալա Մահարին քնարական պոեմ է։ Հիմնված է արաբ բանաստեղծ Աբու ալ-Ալա ալ-Մաարրիի կերպարի վրա։ Պոեմի համար հիմք է ծառայել նրա մասին ավանդությունը, թե նա ապրել է մարդկանցից դժգոհ, սիրել է մենակյաց ազատությունը։ Նա պատվիրել է իր շիրմաքարին արձանագրել. «Իմ հայրը իմ դեմ մեղանչեց, բայց ես ոչ ոքի դեմ չմեղանչեցի»։ Նրան դարձնելով իր պոեմի հերոս` Իսահակյանը նրա բերանով արտահայտում է իր խոհերն ու մտորումները։
Պատմություն
«Աբու-Լալա Մահարի» պոեմը Իսահակյանը գրել է 1909 թվականին, երբ Թիֆլիսից Երևան վերադառնալիս գնացքի պատուհանից տեսնում է ուղտերի քարավան։ Դրանից հետո նրա մոտ միտք է ծնվում գրել պոեմը։
Սյուժե
Նախերգանքում պատմվում է Մահարիի մասին, թե ինչպես նա գիշերով գաղտնի հեռացել է Բաղդադից։ Առաջին սուրահում Մահարին, հոգնած և զզված ամբողջ աշխարհից և հայրական տանից, այլևս չէր ուզում վերադառանալ այնտեղ։ Նա ատում է այն, ինչ որ առաջ սիրել է և նրա համար ավելի լավ է դառնալ գիշատիչների բաժին, և վերջին անգամ Մահարին գարշանքով նայում է Բաղդադին և հեռանում։
Երկրորդ սուրահում բանաստեղծն անիծում է կնոջը և կնոջ սերը՝ «Խարխուլ մակույկով հանձնվիր ծովին, քան թե հավատա կնոջ երդումին»։ Նա նաև դժգոհում է հորից, ասելով՝ «Իմ հայրն իմ դեմ մեղանչեց, սակայն չմեղանչեցի ես ոչ ոքի հանդեպ»։ Նա ետ չէր նայում և չէր ափսոսում թողածի համար։
Երրորդ սուրահում Մահարին աշխարհը նմանեցնում է մի հեքիաթի, իսկ մարդիկ չէին հասկանում այդ հեքիաթը։
Չորրորդ սուրահում Մահարին բողոքում է բարեկամներից, ընկերներից և ասում, որ մարդկանց մոտ պետք է աչալուրջ լինել, որ չհոշոտեն քեզ. «Եվ ինչ է փառքը-այսօր քեզ մարդիկ եղջյուրներից վեր կբարձրացնեն, վաղը նույն մարդիկ սմբակների տակ ճմլելու համար քեզ վար կնետեն»
Հինգերորդ սուրահում Մահարին նզովում է փառքը, գանձը, իշխանությունը,օրենքը և փախչում է նրանցից։
Վեցերորդ սուրահում բանաստեղծը փնովում է մարդկանց և պատռում նրանց դիմակները՝ «Աղքատության մեջ՝ քծնի, վաճառվող, թշվառության մեջ՝ վախկոտ, դավաճան։ Հարստության մեջ՝ լկտի, չարախինդ և վրիժառու, ամբարտավան»։
Յոթերորդ սուրահում Մահարին հասնում է մի ժայռի կատարի և նայում աշխարհին ու արևին և ասում, որ արևն է արդեն նրա մայրը, միակ սուրբը և աշխարհից ու մարդկանցից կարևորը։
Արտաքին հղումներ
Կատեգորիա:Ավետիք Իսահակյանի պոեմներ
Սան Ժուան դուս Պատուս
Սան Ժուան դուս Պատուս (São João dos Patos), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 24 064 մարդ՝ 2006 թվականի տվյալներով։ Գրավում է 1 500,661 կմ² տարածք։ Բնակչության խտությունը՝ 16,0 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Ասիեր Ռիեսգո
Ասիեր Ռիեսգո Ունամունո (Asier Riesgo Unamuno, ), բասկական ծագմամբ իսպանացի ֆուտբոլիստ, « Ժիրոնա» ակումբի դարպասապահ։
Ակումբային կարիերա
Ասիեր Ռիեսգոն «Ռեալ Սոսիեդադ» ակումբի սան է։ Պրոֆեսիոնալ մակարդակով նորամուտը նշել է 2002 թվականին՝ վարձավճարով մեկնելով «Էյբար»։ 2004 թվականին Ասիերը վարձակալությունից հետ էր կանչվել «սպիտակ-կապույտների» հիմնական դարպասապահ Սանդեր Վեստերֆելդի վնասվածքի պատճառով։ 2004 թվականի մայիսի 19-ին իսպանական էլիտար դիվիզոնում նորամուտ է նշել «Դեպորտիվո Ալավես»-ի դեմ խաղում։
Կիմ Սոնգ Բոմ
Կիմ Սոնգ Բոմ (հանգըլ՝ 김범, ), հարավկորեական դերասան, երգիչ և մոդել։ Ավելի շատ նա հայտնի հեռուստատեսային սերիալի «Տղաներ՝ ծաղիկներից գեղեցիկ», որտեղ նա խաղացել է գլխավոր դերերից մեկը՝ Սո Ի Ջոն։
Ասիեր Ռիեսգո
Ակումբային կարիերա
2007/2008 մրցաշրջանում, որը «Ռեալ Սոսիեդադ»-ը անցկացրել է երկրորդ դիվիզոնում, Ասիերը եղել է հիմնական դարպասապահ և մրցաշրջանում խաղացել է 42 խաղ։ Սակայն«սպիտակ-կապույտներին» իսպանական ֆուտբոլի էլիտա վերադառնալ չի հաջողվել։ 2008 թվականի օգոստոսին Ռիեսգոն վարձակալության է տրվել «Ռեկրեատիվո» ակումբ, որը հանդես է եկել Պրիմերայում։ Նոր ակումբում Ռիեսգոն 2009 թվականին հունվարի 4-ին «Նումանսիա ՖԱ»-ի դեմ խաղում դարձել է հիմնական խաղացող ։ Ռիեսգոն հետ մղելով երկու տասնմեկ մետրանոց հարված՝ օգնելով իր թիմին հաղթել 3:1 հաշվով ։ Ապիլի 11-ին խաղացել է «Բարսելոնա»-ի դեմ խաղում (0:2)․ Ասիերն առաջինն էր, ով կարողացել է հետ մղել Լիոնել Մեսիի 11 մետրանոցը ։ Այդ մրցաշրջանում Ռիեսգոն մասնակցել է բոլոր 38 հանդիպումներին, սակայն դա չի օգնել «Ռեկրեատիվո»-ին խուսափել երկրորդ դիվիզիոն տեղափոխվելուց։
Կիմ Սոնգ Բոմ
Կենսագրություն
Կիմ Բոմը ծնվել է հուլիսի 7-ին Հարավային Կորեայում։ Նրա ընտանիքը կազմված է նրա մորից, հորից և իր փոքր քույրիկից։ Փոքր հասակում երբ Կիմ Բոմը սովորում էր ավագ դպրոցում, նա սպորտում բոլորին գերազանցում էր։ Այժմ նա հաճախում է Չունանի Համալսարանը, որպեսզի շարունակի ուսումը կինոյի և թատրոնի բաժնում ։
Ասիեր Ռիեսգո
Ակումբային կարիերա
2009 թվականի դեկտեմբերին Ռիեսգոյին հետաքրքրում էր անգլիական «Տոտենհեմ»-ը, որը փոխարինող էր փնտրում վնասվածք ստացած Կարլո Կուդիչինիին ։ Վերադառնալով «Ռեալ Սոսիեդադ»՝ Ռիեսգոն 7 հանդիպում է անցկացրել 2009/2010 մրցաշրջանում՝ Բրավոյի վնասվածքից և երկրորդ դարպասապահ Էնյաուտ Զուբիկարայի որակազրկումից հետո։ Մրցաշրջանի արդյունքներով «սպիտակ-կապույտները» կարողացել են մտնել Պրիմերա։
Արտաքին հղումներ
Կատեգորիա:Էյբարի ֆուտբոլիստներ Կատեգորիա:Ռեալ Սոսիեդադի ֆուտբոլիստներ Կատեգորիա:Օսասունայի ֆուտբոլիստներ Կատեգորիա:Ժիրոնայի ֆուտբոլիստներ Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կիմ Սոնգ Բոմ
Կենսագրություն
Նա դարձավ հայտնի 2009 թվականին շնորհիվ սերիալի «Տղաներ՝ ծաղիկներից գեղեցիկ», որտեղ նա խաղացել է 4 գլխավոր դերերից մեկը՝ Սո Ի Ջոն։ 2011 թվականին նա նկարահանվեց «Պադամ-պադամ...Նրանց սրտերի զարկերի ձայնը» (Padam Padam։ The Sound of His and Her Heartbeats), նա խաղում էր պահապան հրեշտակի դերը՝ Լի Գուկ Սու։
Անձնական կյանք
Նոյեմբերի 1-ին 2013 թվականին Kingkong Entertainment գործակալությունը հայտարարեց, որ Կիմ Բոմը հանդիպում է «Կրակի Աստվածուհի» - Մուն Գըն Յոնգի հետ։
Ծանոթագրություններ
Կատեգորիա:Հարավկորեացի դերասաններ Կատեգորիա:Հարավկորեացի երգիչներ Կատեգորիա:Հարավկորեացի մոդելներ Կատեգորիա:Չունգ Անգի համալսարանի շրջանավարտներ Կատեգորիա:Հարավկորեացի հեռուստատեսային դերասաններ
Մոնչինցի (գյուղ, Կալինովկայի շրջան)
Մոնչինցի (Мончинці), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1787 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1787 թվականին հիմնադրված բնակավայրեր
Սլավկովիցի
Սլավկովիցի (Славковиці), գյուղ Ուկրաինայի Ժիտոմիրի մարզի Նարոդիչի շրջանում։
Արտաքին հղումներ
Կատեգորիա:Ուկրաինայի Ժիտոմիրի մարզի Նարոդիչի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (112701-112800)
Աստերոիդների ցանկ (112601-112700) * Աստերոիդների ցանկ * Աստերոիդների ցանկ (112801-112900)
Ախալդաբա (Բորժոմի շրջան)
Ախալդաբան (ახალდაბა) կուրորտային քաղաքատիպ ավան է Վրաստանի հարավում, Սամցխե-Ջավախեթի երկրամասի Բորժոմի մունիցիպալիտետում։
Ծանոթագրություններ
Կատեգորիա:Վրաստանի քաղաքատիպ ավաններ Կատեգորիա:Վրաստանի առողջարաններ Կատեգորիա:Բորժոմի շրջանի բնակավայրեր
Հրազդանի պատկերասրահ
Հրազդանի պատկերասրահ, հիմնադրվել է 1981 թվականին։
Պատկերասրահը հանդիսանում է Հայաստանի ազգային պատկերասրահի մասնաճյուղ։ 2010 թվականի դեկտեմբերի 18-ին պատկերասրահը վերաբացվել է նոր ցուցադրությամբ, որտեղ ներկայացված են 1960-ական թվականներից մինչև մեր օրերը ստեղծագործող հայ նկարիչների շուրջ 53 ստեղծագործություններ։
Հասցե
Թանգարանը գտնվում է Կոտայքի մարզի Հրազդան քաղաքում, Սպանդարյանի 2 հասցեում։
Արտաքին հղումներ
Կատեգորիա:Հայաստանի պատկերասրահներ Կատեգորիա:ՀԱՊ մասնաճյուղեր պ Կատեգորիա:1981 հիմնադրված թանգարաններ
Լա Կապել Բալագիե
Լա Կապել Բալագիե (La Capelle-Balaguier), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 279 մարդ, բնակչության խտությունը` 20.88 մարդ/կմ²։ Բնակավայրը զբաղեցնում է 13.36 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 161 աշխատունակ (15-64 տարեկան) բնակիչ, որոնցից ակտիվ էին 123-ը, իսկ ոչ ակտիվները` 38։ Ակտիվության ցուցանիշը կազմում է 76,4 %։ 123 աշխատունակ մարդկանցից աշխատել է 109 անձ (57 տղամարդ և 52 կին)։ Գործազուրկ են եղել 14 անձ (7 տղամարդ և 7 կին)։ 38 անաշխատունակներից 12-ը եղել են աշակերտներ կամ ուսանողներ, 19-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ասատուր Պզտիկյան
Ասատուր Հարությունի Պզտիկյան, հայ նկարիչ։
Կենսագրություն
Սովորել է Պերուջայի Գեղարվեստի ակադեմիայում և Փարիզի Գեղարվեստի ազգային բարձրագույն դպրոցում։ Ապրում և ստեղծագործում է Փարիզում։ Աշխատում է գեղանկարչության և գրաֆիկայի (մասնավորապես՝ փորագրության) ասպարեզներում։ Պզտիկյանը հարում է գերիրապաշտական (սյուրռեալիզմ) ուղղությանը։ Նրա նկարներում ավերված շենքերի բեկորները, կանանց երկրաչափականացված մարմինները, դիմակները, անեզր տարածությունները յուրովի արտահայտում են ժամանակի լարվածությունը, անորոշությունը, պատերազմի սարսափները («Սպասում», «Խաչից իջեցնելը», «Նոկտյուրն», «Մտորումներ»)։ Լիբանանի ողբերգական իրադարձությունները իրենց կնիքն են թողել Պզտիկյանի ստեղծագործական նկարագրի վրա։ 1980 թվականին Պզտիկյանը Հայաստանի ժամանակակից արվեստի թանգարանին է նվիրաբերել իր տասը փորագրությունները («Արևամուտ», 1976, «Սահման», 1977, «Ռեքվիեմ մեռած քաղաքին», 1980 և այլն)։ Անհատական ցուցահանդեսներ է ունեցել Բեյրութում (1968, 1975), Փարիզում (1970, 1977), Հռոմում (1974, 1976), Ամստերդամում (1978), Ֆլորենցիայում (1979) և այլուր։
Կատեգորիա:Հայ նկարիչներ Կատեգորիա:1943 ծնունդներ Կատեգորիա:Բեյրութ քաղաքում ծնվածներ
Ստեֆան Էլ-Շաարավի
Ստեֆան Քարիմ Էլ-Շաարավի (ستيفان كريم الشعراوي, Stephan Kareem El Shaarawy, ), եգիպտական ծագումով իտալացի պրոֆեսիոնալ ֆուտբոլիստ, հարձակվող։ Հանդիսանում է իտալական Միլանի և Իտալիայի ազգային հավաքականի խաղացող, վարձավճարով հանդես է գալիս հռոմեական Ռոմայում։
Կարիերա
Ծնվել է 1992 թվականի հոկտեմբերի 27-ին Իտալիայի Լիգուրա շրջանի Սավոնա գավառում։ Ընտանիքի մայրը՝ եգիպտուհի Սաբրինան է, իսկ հայրը շվեցայրացի Լյուչին։ Նա սկսել է ֆուտբոլ պարապել Լեդջինո ակադեմիայում, որից հետո Ջենոայի երիտասարդական թիմում։
2008 թվականի դեկտոմբերի 21-ին 16 տարեկանում, իր դերբյուտային խաղը անցկացրեց Ա սերիայում Կիեվոյի կազմում մրցելով Գենուեզցիի դեմ, որը ավարտվել է 1-0 հաշվով։ 2008/2009 Ստեֆանը այլևս խաղադաշտ դուրս չեկավ երիտասարդական ակումբի կազմում։2009 թվականին երիտասարդական Իտալիայի սուպերգավաթի խաղում նա մեկնարկային կազմում էր, սակայն չկաչողացավ աչքի ընկել։ Խաղում 11 հարվածաշարի շնորհիվ հաղթեց մրցակից թիմը՝ Պալերմոն։
«Պադովա»
2010 թվականի հունիսի 27-ին Էլ-Շաարավին վարձակալական հիմունքներով տեղափոխվեց Բ սերայում հանդես եկող Պադովա։ Նա իր առաջին պրոֆեսիոնալ գոլը խփեց Ռեդջինի ակոււմբի դեմՙ, որտեղ Պադովան հաղթեց 4-0 հաշվով։
«Միլան»
2011 թվականի հունիսի 25-ին Էլ-Շաարավին դարձավ Միլանի ֆուտբոլիստ։ Մինչ մրցաշրջան սկիզբը նա ստացավ ծնկի վնասված։ Ակումբի կազմում իր դերբյուտային խաղը անցկացրեց 2011 թվականի սեպտեմբերի 18-ին Իտալիայի առաջնության խաղում հյուրնկալվելիս Նապոլիյին։ Հաջորդ տուրում, սեպտեմբերի 21-ին, Ստեֆանը իր առաջին գոլը խփեց Միլանի կազմում Ուդինեզեյի դեմ (1։1)։
2012 թվականի սեպտեմբերի 26-ին 5-րդ տուրում 2012/13 մրցաշրջանի ընթացքում Իտալիայի առաջնությունում Կալյարիի դեմ (2։0) խփեց իր առաջին դուբլը։ Հոկտեմբերի 3-ին ելքային խաղում Զենիթի դեմ (3։2) նա իր առաջին գոլը խփեց Չեմպիոների լիգայում, դառնալով Միլանի ամենաերիտասարդ ֆուտբոլիստը, դառնալով գոլի հեղինակ ՉԼ-ում։
2012 թվականի հոկտեմբերի 27-ին 20 ամյակի օրը Միլանը Սան Սիրո մարզադաշտում ընդդեմ Ջենոայի։ Էլ-Շաարավին դարձավ գոլի հեղինակ իր ծննդյան օրը, դա նրա համար 7-րդ էր 2012/13 մրցաշրջանում։ Մինչ մրցաշրջանի սկսվելը Միլանի ավագ Մասսիմո Ամբրոզինին գրազ էր եկել Էլ-Շաարավիի հետ, որ եթե նա մրցաշրջանում խփի 7 գոլ, ապա նա կվճարի ամառային հանստի համար գումար։ Էլ-Շաարավին 2012 թվականի նոյեմբերի 17-ին խփեց իր 7-րդ գոլը Զենիթի դեմ ՉԼ-ի 5-րդ տուրի շրջանակներում։ Այս պահին Էլ-Շաարավին համարվում է ֆուտբոլի ապագա աստղերից մեկը։2014 թվականի փետրվարին նա 5 տարվա պայմանագիր կնքեց Միլանի հետ։
Ակումբային
Իտալիայի երիտասարդական առաջնություն։ 1
Ջենոա։ 2009-2010
Իտալիայի երիտասարդական գավաթ։ 1
Ջենոա։ 2008-2009
Իտալիայի երիտասարդական սուպերգավաթ
Ջենոա։ 2009
Իտալիայի սուպերգավաթ
Միլան։ 2011
Անհատական
Բ սերիայի լավագույն երիտասարդ ֆուտբոլիստ։ 2011։ 1 անգամ
Իտալիայի առաջնության ամսվա լավագույն ֆուտբոլիստ։ 2012։ 2 անգամ
Ա սերիայի տարվա լավագույն ֆուտբոլիստ։ 2012-2013։ 1 անգամ
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Իտալացի ֆուտբոլիստներ Կատեգորիա:Հոկտեմբերի 27 ծնունդներ Կատեգորիա:Միլանի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ
Սկինների արկղ
Անվանման պատմություն
Սկինները հայտարարեց, որ չի ուզում իր անունը լինի հայտագործության անվանում ։ Հետագայում նա կարծում էր, որ հենց Կլարկ Հալը և Եյլի համալսարանի նրա ուսանողները կապեցին իրեն հայտնագործության հետ․ պնդում էր, որ երբեք չի օգտագործել իր անունը որպես հայտնագործության անվանում և Հովարդ Հանտին միշտ խնդրել էր «Սկինների արկղի» փոխարեն կիրառել «լծակով արկղ» (lever box) անվանումը ։
Հայտանգործության նպատակ
Սկինների կարծիքով, ներգործող վարքն ի հայտ է գալիս սպոնտան կերպով և առանց ակնհայտ ազդակների։ Ամրացումը կարող է ձևափոխել ներգործող վարքը։ Այդպիսով, եթե ստեղծվի խրախուսման որոշակի համակարգ, կարելի է հսկել և ղեկավարել վարքը ։
Սկինների արկղը հետազոտողին թույլ է տալիս կատարելով որոշակի գործողություններ (օրինակ՝ լծակի սեղմում), և գրգռիչների գործունեության արդյունքում, ինչպիսիք են՝ լուսային կամ ձայնային ազդանշանը՝ ուսումնասիրել փորձարկվող կենդանու պայմանական վարքը։ Եթե փորձարկվող օբյեկտը ճշգրտորեն կատարում է գործողությունները, հատուկ մեխանիզմը տրամադրում է սնունդ կամ այլ խրախուսանքներ։ Որոշ դեպքերում մեխանիզմը «պատժում» է սխալ ռեակցիայի կամ դրա բացակայության համար։
Սկինները պնդում էր, որ մարդիկ կարող են սովորեցվել նույն սկզբունքով։ Ըստ նրա՝ վարքի մեջ փոփոխությունները, դա մարդու պատասխանն է իրավիճակներին, որոնք տեղի են ունենում իր միջավայրում։ «Վարքի ամրապնդումը, որը դրական ազդակի արդյունք է, անվանում են պայմանավորում»,- գրել է Սկինները իր «Գիտություն և մարդու վարք» (Science and Human Behavior, 1953) գրքում ։
«Օգտագործելով սնունդ, լծակներ և շրջակա միջավայրի այլ գործոններ՝ Սկինները ցույց տվեց մի բան, որը համարվեց անկախ արձագանք, բայց իրականում պայմանական ռեֆլեքս էր, և այդպիսով հարցականի տակ դրեց ազատ կամքի հասկացությունը»,- գրում է Լորին Սլեյտերը ։
Սարքավորում
Խցիկի պատյանը ընդարձակ արկղ է, որում տեղավորվում է փորձարկվող կենդանին։ (Սովորաբար փորձերի համար օգտագործում են լաբորատոր կենդանիների, ինչպիսիք են՝ կրծողները, որպես կանոն, դրանք առնետներն են, աղավնիները և պրիմատները)։ Ավելի հաճախ խցիկը ձայնամեկուսիչ է և անլուսաթափանց, որպեսզի խուսափեն շեղող ազդակներից։
Սկինների արկղում կա ծայրահեղ դեպքում մեկ սարքավորում (երբեմն այդպիսի սարքավորումները կարող են լինել երկու և ավելի), որն ավտոմատ կերպով գրանցում է վարքաբանական ռեակցիայի կամ գործողության առաջացումը։ Պրիմատների և առնետների ռեակցիայի ֆիքսման սարքավորումներից է լծակը․ երբ օբյեկտը սեղմում է լծակը, հակառակ կողմը գործարկում է հոսանքափոխարկիչը, որը ղեկավարվում է համակարգչով կամ այլ ծրագրավորված մեքենայով։ Աղավնիների և այլ թռչունների համար ռեակցիայի փոխանցման սարքավորում են ստեղները, որոնք ազդակ են հաղորդում, երբ թռչունը բավական ուժգին կտցահարում է ստեղը։ Սկինների արկղի ևս մի պարտադիր բաղադրիչ է բնական խրախուսանքի կամ չպայմանավորված ազդակի (սնունդ կամ ջուր) փոխանցման սարքը։ Խցիկը նաև կարող է գրանցել ստացված պայմանական դրական ազդակը ։
Չնայած այդ պարզ փոխդասավորվածությանը՝ ներառված ազդակի փոխանցման մի սարք և մի կերատաշտ, խցիկը թույլ է տալիս ուսումնասիրել բազմաթիվ հոգեբանական ֆենոմեններ։ Սկինների ժամանակակից արկղերը, որպես կանոն, ունեն ազդակի փոխանցման մի քանի սարքեր, օրինակ՝ լծակ, երկու կամ ավելի կերատաշտեր և բազմաթիվ սարքավորումներ, որոնք ունակ են առաջացնել գրգռիչներ (լույսի, ձայնի, երաժշտության, նկարների աղբյուրներ)։
Ներգործող հանգամանքների որոշ խցիկներ կարող են ունենալ էլեկտրական լիցքավորում ունեցող ցանցեր կամ հատակներ, որոնք էլեկտրական հոսանք են փոխանցում կենդանիներին․ կամ տարբեր գույների լամպեր, որոնք տեղեկացնում են սննդի մատուցման մասին։ Չնայած, որ էլեկտրական հոսանքի կիրառությունը նորամուծություն չէ, որոշ երկրներում անհարժեշտ է կենդանիների նկատմամբ այդպիսի գիտափորձերի համար ստանալ թույալտվություն ։
Համանմանություն
Որպեսզի ստուգեն, թե որոշ անողանշարավորների մոտ ինչպես են ձևավորվում պայմանական ռեֆլեքսները, հոգեբաններն օգտագործում են «ջերմային արկղ» անվամբ սարքը։ Ըստ էության, ջերմային արկղն ունի նույն ձևը, ինչպես և Սկինների արկղը, սակայն, ջերմային արկղը բաղկացած է երկու մասերից․ մի մասում կարող է տեղի ունենալ ջերմային փոփոխություններ, իսկ մյուսում՝ ոչ։ Երբ անողնաշարավոր կենդանին անցնում է ջերմային փոփոխություններ կրող սահմանը, այն տաքանում է։ Արդյունքում, կենդանին հարմարվում էր և մնում ջերմային արկղի մի մասում․ այն մասում, որը փոխում էր ջերմաստիճանը։ Դա դիտարկվում էր անգամ այն ժամանակ, երբ ջերմաստիճանը հասնում էր իր նվազագույն աստիճանին ։ Այս երկու սարքավորումներն էլ թույլ են տալիս փորձարկողին անց կացնել պայմանական վարքի փորձեր և մարզումներ՝ խրախուսման և պատժի մեխանիզմի միջոցով։
Գիտափորձեր և աշխատանքի սկզբունք
Սկիններն իր արկղում տեղավորեց սոված փորձարկվող կենդանիներ (օրինակ՝ առնետներ)։ Տարածության ուսումնասիրման գործընթացում, առնետները պատահաբար սեղմել էին լծակը։ Սեղմումից հետո կերամանը լցվում էր սննդով։ Առնետներին սննդով խրախուսելուց հետո, այն բանի հավանականությունը, որ նրանք կսեղմեն լծակը, մեծանում է ։ Շուտով Սկինները պարզեց, որ փորձարկվողներն արագորեն սովորում են որոշակի գործողությունների, եթե դրա համար խրախոսվում են։ Գիտափորձերը ցույց տվեցին, թե ինչպես առնետները կարողացան պատահական գործողությունները վերածել մտածվածի՝ որոնք հիմնված էին ստացված նախկին փորձի վրա։ Նրանից հետո, երբ սննդի ստացման նպատակով, առնետները սովորեցին սեղմել լծակը, Սկինները սահմանեց ֆիքսված դադարներ, երբ տրվում էր խրախուսանք։ Այդպիսով, առնետը սնունդ էր ստանում 2, 3 կամ 20 անգամ լծակի սեղմումից հետո։ Բացի այս, Սկինները սահմանեց հավասար (կամ անհավասար) ժամանակահատվածներ, որի ընթացքում կենդանին ստանում էր սնունդ։ Նրան հետաքրքրում էի կենդանու վարքը, երբ լծակի սեղմումից հետո չէր խրախուսվում։ Երբ այլևս սնունդ չէր տրվում, առնետը դադարեց սեցմել լծակը, անգամ երբ լսում էր, որ հարևան խցիկների կերամանները լցվում էին սննդով։ Շնորհիվ իր գիտափորձերի, Սկինները հնարավորություն ստացավ հասկանալու, թե ինչպես է տեղի ունենում կենդանի օրգանիզմների վարժեցումը, և թե ինչպես է կարելի դա կառավարել ։
Ուսումնասիրության ազդեցություն
1950-1960-ական թվականներին պետական հոգեբուժական հիվանդանոցները սկսեցին օգտագործել Սկինների մեթոդները, որպեսզի օգնեն ծանր փսիխոզով հիվանդներին։ «Շնորհիվ ներգործող ուսուցման սխեմայի, շիզոֆրենիայով հիվանդները ընդունակ դարձան ինքնուրույն հագնվել և ուտել՝ ստանալով խրախուսում՝ ցանկալի ծխախոտի տեսքով»,- գրում է Լորին Սլեյտերը, իր «Բացել Սկինների արկղը» գրքում ։
Ներգործող հանգամանքների խցիկները տարածվեցին բազմաթիվ հետազոտական դիսցիպլիններում՝ ներառված վարքաբանական դեղաբանությունը ։
«Սկինների շնորհիվ մենք գիտենք, որ ցանկալի վարքի ձևավորման համար խրախուսումն ավելի արդյունավետ է, քան պատիժը։ Սկինների հայտնագործությունները գրավիչ նախադրյալներ են ստեղծում քաղաքականությունում, եթե միայն մեր ղեկավարությունը ունակ լինի դա հասկանալու»,- Բրայան Պորտեր (հոգեբան-փորձարար, որը օգտագործում էր Սկինների մեթոդները՝ ճանապարհային երթևեկության խնդիրների լուծման նպատակով) ։
Կիրառումը խաղերի մեջ
Խաղային ավտոմատներն ու օնլայն խաղերը դիտարկվում են որպես սկիններյան արկղի օրինակով սարքավորումներ՝ օգտագործելով օպերանտային համակարգեր․ դրական ազդակների համակարգ, որպեսզի խրախուսվեն խաղացողների կրկնվող, միանման գործողությունները ։
Առասպել
Ժամանակին տարածված էր խոսակցություն այն մասին, որ Սկինները նմանատիպ գիտափորձ է անցկացրել իր դստեր՝ Դեբրայի հետ, ինչն առաջացրեց բազմաթիվ վեճեր և հակասություններ։ Ըստ առասպելի, Սկինները նորածին Դեբրայի համար կառուցել էր արկղ, որի մեջ պահել էր նրան 2 տարի։ Այդպիսով նա ցանկանում էր աղջկա մոտ ձևավորել պայմանական ռեֆլեքսներ։ Սովորեցման գործընթացը Սկինները ֆիքսում էր, և երբ Դեբրան դարձավ 30 տարեկան, դատի տվեց հորը, բայց պարտվեց գործն ու ինքնասպան եղավ։ Հետագայում Սկինների դուստրը ժխտել է այդ սնամտությունը ։
Հակասություն Դարվինի բնական ընտրության գաղափարի հետ
Ուշադրություն դարձնելով այն փաստին, որ Դարվինի տեսությունն ընդունում էին մեծաթիվ գիտնականներ, բիհեյվիորիզմը մշտապես առաջ էր բերում կտրուկ քննադատություն։ Այդ թվում, վեճերի առարկա էին դառնում նաև Սկինների գաղափարները։ Չնայած Սկինները որոշել էր մշակել իր տեսությունը՝ ելնելով Դարվինի տեսությունից, Բ․ Դալբոմը մատնանշում է, որ Սկինների ներգործող ուսուցման որոշ գաղափարներ հակասում են դարվինիզմի գաղափարներին ։ Դարվինը կարծում էր, որ մարդիկ մշտապես կատարելագործվում են, որպեսզի ավելի լավ ղեկավարեն իրենք իրենց։ Աճող ինքնավերահսկումը նշանակում է՝ աճող ազատություն կամ կամքի ազատություն։
Տեսության չապացուցվածությունը մարդու վարքում
Սկինների ներգործող ուսուցման բոլոր գիտափորձերը հիմնված էին կենդանիների և նրանց վարքի վրա։ Կ․ Բոուլդինգը դիտարկում է կենդանիների վարքային սկզբունքի կիրառումը ավելի բարդ՝ մարդու վարքի մեջ։ Օգտագործելով կենդանիներին, Սկինները եզրակացնում է, որ օրենքները, ըստ որոնց կենդանիները պահում են իրենց, կարող են կիրառվել, որպեսզի նկարագրվեն մարդկանց բարդ հարաբերությունները։ Ըստ Բուոլդինգի, որպեսզի ապացուցվի Սկինների տեսությունը, պետք է անցկացվեն գիտափորձեր մարդկանց հետ ։
Գրականություն
Կատեգորիա:Բիհեյվիորիզմ
McDonnell Douglas AH-64 Apache
AH-64 «Ապաչ» (Apache), ԱՄՆ Զինված ուժերի հիմնական հարվածային ռազմական ուղղաթիռը՝ 1982 թվականից։ 2014 թվականից հանդիսանում է աշխարհի ամենատարածված հարվածային ուղղաթիռը։
Պատմություն
AH-1 «Կոբրա»-ի ամենահաջող կիրառումը Վիետնամում հաստատեց ռազմական ուղղաթիռի կիրառման կենսունակությունը։ Միևնույն ժամանակ «Կոբրա»-ի ենթադրյալ «ժառանգորդի» ճակատագիրն անորոշ էր։ AH-56 «Շայեն»-ի թանկարժեք ծրագիրը շարունակվեց մոտ տասնամյակ և վերջնականապես փակվեց 1972 թվականին։ Ժամանակավոր փոխարինողի փնտրտուքները՝ ի դեմս Սիկորսի S-67-ի, S-61-ի և այլ ուղղաթիռների մոդիֆիկացիաների, ևս անհաջող ավարտվեցին։ Վերջապես 1972 թվականին նոյեմբերի 15-ին ԱՄՆ-ի Զինված ուժերը սկսեց կատարելագործված ռազմական ուղղաթիռի (Advanced Attack Helicopter, AAH) ծրագիրը, որը նախատեսված է օրվա ցանկացած պահի և նույնիսկ վատ եղանակային պայմաններում հակառակորդի տանկերը ոչնչացնելու համար։
AAH ուղղաթիռին ներկայացվող հիմնական պահանջներն էին՝
Մրցույթին մասնակցում էին 5 ավիաշինարարական ընկերություն՝ Բոինգ Վերթոլ, Բել, Հյուզ, Լոքհիդ, Սիկորսկի։ 1973 թվականի հունիսին այս ընկերություններից երկուսի հետ (Բել և Հյուզ) պայմանագիր կնքվեց՝ նախատիպերի մշակման և արտադրության նպատակով։ Բել ընկերությունն առաջարկեց YAH-63 (Մոդել 409)-ը, որը AH-1-ի կատարելագործված տարբերակն էր․ նախատիպն առաջին թռիչքը կատարեց 1975 թվականի նոյեմբերի 22-ին։ Որոշ ժամանակ առաջ՝ սեպտեմբերի 30-ին թռել էր Հյուզի YAH-64-ը․ փորձարկիչ օդաչուներն էին Ռոբերտ Ֆերին և Ռալեյ Ֆլետչերը։ Զինված ուժերի կողմից իրականացված համեմատական փորձարկումների ընթացքում Հյուզ ընկերության նախատիպը գերազանցեց մյուս ընկերության նախատիպին արագ ամբարձմամբ և մանյովրով և ընդհանուր առմամբ նրա բնութագրիչները գերազանցում էին ներկայացված պահանջները։ Իր դերը խաղաց նաև YAH-63-ի վթարը՝ փորձնական թռիչքների ժամանակ։ 1976 թվականի դեկտեմբերին հայտարարվեց Հյուզ ընկերության հաղթանակի մասին, որը պետք է արտադրեր YAH-64 ուղղաթիռը։
Ապաչների արտադրության համար Արիզոնայի Մեսա քաղաքում գործարան կառուցվեց։ Առաջին սերիական ուղղաթիռի թողարկումը տեղի ունեցավ 1983 թվականի սեպտեմբերի 30-ին՝ AH-64 ուղղաթիռի թռիչքից ուղիղ 8 տարի անց։ Հաջորդ տարի Հյուզ ֆիրման 470 մլն ԱՄՆ դոլարով վաճառվեց Մակդոնել Դուգլաս ընկերությանը, որին անցավ նաև ուղղաթիռների արտադրությունը։ Ապաչիները մուտք գործեցին զինված ուժեր և ամեն մի էսկադրիլիային տրվեց 18 ուղղաթիռ։ Առաջին էսկադրիլիան մարտունակ դարձավ 1986 թվականի հուլիսին։ 1989 թվականից Ապաչիները մուտք գործեցին նաև ԱՄՆ ազգային գվարդիա։ Սերիական արտադրությունն ավարտվեց 1994 թվականի դեկտեմբերին․ ընդհանուր առմամբ արտադրվեց 827 ուղղաթիռ։ AH-64A-ի վաղ մոդիֆիկացման 1 ուղղաթիռի արժեքը գնահատվում է 14.5 մլն ԱՄՆ դոլար։
Արտաքին հղումներ
Կատեգորիա:Հարվածային ուղղաթիռներ Կատեգորիա:ԱՄՆ-ի ուղղաթիռներ Կատեգորիա:McDonnell ուղղաթիռներ Կատեգորիա:Boeing ուղղաթիռներ
Ալմետովո
Ալմետովո (Альметово, Әлмәт), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դաոլեկանովսկի շրջանի բնակավայրեր
Կլինի (գյուղ, Պերեսլավսկի շրջան)
Կլինի (Клины), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։
Տիլլուստե
Տիլլուստե (Tõlluste), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 48 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Պիհտլա շրջանի բնակավայրեր Կատեգորիա:Էստոնիայի գյուղեր
Նազրկ
Նազրկ, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կուշուբաուրի
Կուշուբաուրի (კუშუბაური), գյուղ Վրաստանում։ Գտնվում է Իմերեթի մարզի Վանի շրջան‎‎ում ։
Դիրք
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Վանից հեռու է 10 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 140 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Վանի շրջան‎‎
Բուրգհաուզեն
Բուրգհաուզեն (Burgkirchen an der Alz), կոմունա Գերմանիայի Բավարիա երկրամասում, Ալտոյտինգի շրջանում։
Բուրգհաուզենը Ալտյոտինգ շրջանի ամենախոշոր քաղաքն է, կանգնած է Զալցախ գետի վրա, որով անցնում է Ավստրիայի սահմանը։ Այստեղ է գտնվում Բուրգհաուզեն ամրոցը՝ 1034 երկարությամբ։ Ներկայումս ամրոցում գտնվում է տարածաշրջանային թանգարան, որտեղ կա միջնադարյան կտավների հավաքածու (հիմնականում՝ դիմանկարներ, ճակատամարտերի տեսարաններ և բնանկարներ), ինչպես նաև բավարական գյուղացիների և հարուստ խավի կենցաղային իրեր։
30 տարի շարունակ Բուրգհաուզենում անցկացվում են ջազ–փառատոններ։ Քաղաքը հայտնի է նաև «Վակեր» ֆուտբոլային ակումբով, որ հանդես է գալիս Երրորդ լիգայում։
Ծանոթագրություններ
Կատեգորիա:Գերմանիայի քաղաքներ
(1946) Վալրավեն
(1946) Վալրավեն (Walraven), աստերոիդ աստերոիդների հիմնական գոտում։ Հայտնաբերվել է 1931 թվականի օգոստոսի 8-ին Հենրիկ վան Գենտի կողմից Յոհանեսբուրգում ։
Միջին հեռավորությունը Արեգակից կազմում է 2,293096 ա. մ., առավելագույնը մոտենում է 1,7522 ա. մ. հեռավորության վրա և հեռանում 2,834 ա. մ. ։ Արեգակի շուրջ մեկ ամբողջական պտույտ է կատարում 1268,33 երկրային օրվա ընթացքում, իր ուղեծրով շարժվելով միջինում 0,283838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,16° անկյուն։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Հենրիկ վան Գենտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նիգատա (մարզադաշտ)
ՖԻՖԱ Աշխարհի առաջնություն 2002
Նիգատա մարզադաշտը ընդունել է 2002 թվականի Աշխարհի առաջնության 3 հանդիպում։